el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el fr el el el el el el el el el el en it en en en en el en en en el en el el
Ο μεγάλος Peyton Manning (μεγάλος και ηλικιακά σε σχέση με τον αδερφό του Eli αλλά και αγωνιστικά…) στον αγώνα απέναντι στους 49ers ξεπέρασε το record των 508 ΤD’s, το οποίο κατείχε ο Brett Favre και το πέτυχε σε μόλις 246 παιχνίδια, 56 λιγότερα από τον Favre το οποίο μεταφράζεται σε 3 τουλάχιστον NFL αγωνιστικές περιόδους… Το αφιέρωμα αυτό δεν γίνεται για τον Peyton όπου “λογικά” στο τέλος της φετινής του χρονιάς θα έχει ξεπεράσει τις 560 πάσες για ΤD, αλλά στον απίστευτο Brett Favre ο οποίος μετά την επίτευξη του record συνεχάρη τον Manning για το σπάσιμο του ρεκόρ . “I’m not surprised. You’ve been a wonderful player and I’ve enjoyed watching you play. I’ve enjoyed competing against you. I wish you great success for the rest of the season and the rest of your career.” Τους λόγους που τον κάνουν μοναδικό ελπίζω να τους καταλάβετε στο τέλος του αφιερώματος….(Μέρος Α‘ & Μέρος Β’).
Με το βλέμμα στραμμένο στο μέλλον, οι Packers επιλέγουν με το 24ο pick του draft του 2005 τον QB της California Aaaron Rodgers δίνοντας στον ίδιο την ευκαιρία να μάθει το επαγγελματικό παιχνίδι ως αντικαταστάτης ενός εκ των καλύτερων QB που είχε δει ποτέ η λίγκα και προσφέροντας ταυχτόχρονα στους εαυτούς τους μια ελπίδα για τη μετά-Favre αποχή.
Πολλοί ήταν αυτοί που πίστεψαν πως η συγκεκριμένη επιλογή θα έσπρωχνε πρόωρα τον Brett τον πάγκο της ομάδας ή ακόμα και στην πόρτα της εξόδου. Ο ταλαιπωρημένος οργανισμός του Favre σε συνδυασμό με την απειλητική παρουσία του πολύ καλού στο κολεγιακό επίπεδο Rodgers φάνηκαν να σημαίνουν την αρχή τους τέλους. Ο Favre όμως δεν ήταν διατεθειμένος να παραδώσει τη θέση του και χωρίς να έχει πει την τελευταία του λέξη παρέμεινε ο ηγέτης της ομάδας του Green Bay για τα επόμενα τρία χρόνια.
Το 2007 ο Favre οδήγησε τους Packers στον τελικό της NFC όπου θα αντιμετώπιζαν τους μετέπειτα πρωταθλητές Giants. Τα λάθη του όμως στο συγκεκριμένο παιχνίδι αποδείχθηκαν μοιραία και οι Packers θα έχαναν για μία ακόμη φορά το εισιτήριο για το Super Bowl. Το παιχνίδι οδηγήθηκε στην παράταση όπου ο Favre, με την τελευταία του, όπως φάνηκε αργότερα, πάσα ως Packer, ανακόπηκε από τον DB των Giants Corey Webster. Λίγα plays αργότερα οι Giants θα κέρδιζαν το παιχνίδι με FG από τις 47 γιάρδες. Τα πάντα τώρα έδειχναν πως ο Favre θα αποσύρονταν απ’ το παιχνίδι.
14 Δεκεμβρίου 2008 Ο Brett Favre με την φανέλα των New York Jets και το νούμερο 4
Παρότι ανακοινώνει αρχικά την αποχώρησή του από τους αγωνιστικούς χώρους, τελικά δεν το πραγματοποιεί. Ο ίδιος γνώριζε ότι είχε ακόμη τη δυνατότητα να προσφέρει πολλά σε κάποια διεκδικήτρια ομάδα αλλά για να μπορέσει να υπογράψει κάποιο νέο συμβόλαιο ήταν απαραίτητο οι Packers να τον αφήσουν ελεύθερο. Ο Favre φαίνεται να βρίσκεται σε συμφωνία με τους Jets αλλά το NFL πραγματοποιεί διεξοδική έρευνα με σκοπό να διαπιστωθεί η εγκυρότητα όλης της διαδικασίας. Η προσέγγιση των Jets στον παίχτη κρίνεται τελικά σωστή.
Αποδεικνύοντας για μία ακόμη φορά τις αντοχές και τη μαχητικότητά του, ο Favre αγωνίζεται και στα 16 παιχνίδια της σεζόν και πετυχαίνει 22 TD αλλά οι Jets δεν καταφέρνουν να προκριθούν στα playoffs. Η συγκεκριμένη σεζόν θα ήταν και η τελευταία του Erik Mangini στον πάγκο της ομάδας αφού η αποτυχία πρόκρισης τη στιγμή που οι Patriots αγωνίζονταν ολόκληρη τη σεζόν χωρίς τον τραυματία Tom Brady κρίνεται απογοητευτική. Ταυτόχρονα, το αποκαρδιωτικό κλείσιμο της σεζόν, με 4 ήττες στα 5 τελευταία παιχνίδια, οδηγούν τον Favre να ανακοινώνει εκ νέου την αποχώρηση του από την ενεργό δράση. Οι Jets τον κόβουν και με τον Rex Ryan πλέον στο τιμόνι της ομάδας σχεδιάζουν το πλάνο της αντικατάστασής του. Ο Favre για μία ακόμη φορά επιστρέφει αλλά κανείς δεν πιστεύει πως του έχει μείνει πλέον κάτι να προσφέρει.
Η ιστορία του όμως δεν έχει ακόμη κλείσει. Ακολουθεί τελικά η μεταγραφή του στους Vikings όπου ο ίδιος θα αποδείκνυε ότι μόνο τελειωμένος δεν ήταν. Οι φίλοι των Packers μόνο με καλό μάτι δεν είδαν την κίνηση αυτή αφού οι Vikings αποτελούν εδώ και δεκαετιές μισητοί αντίπαλοι.
Διανύουμε την 4η αγωνιστική της σεζόν του 2009. Με το γήπεδο να βράζει, όλοι να κοιτούν αμήχανα ο Favre φορούσε το ίδιο νούμερο αλλά με διαφορετικά χρώματα….τελείως. 24 στις 31 πάσες πετυχημένες. Κανένα λάθος. Ο αντικαταστάτης του στους Packers έγινε sacked 8 φορές. Το πρώτο σκοράρισμα των Vikings το πανηγύρισε διαφορετικά…παρέα με τον kicker Ryan Longwell….πρώην παίχτη των Packers επίσης. Τα πρώτα 2 λάθη του Rodgers της σαιζόν τα μετέτρεψε σε TD ο Favre. Οι Vikings συνέχισαν αήττητοι με 4 νίκες με τον Brett να πετά παραπάνω από τρία TD σε έναν αγώνα για 66η φορά στην καριέρα του και 12η σε αγώνα Δευτέρας. Ναι. Και αυτό ρεκόρ. Αλλά άφησε το καλύτερο για το τέλος. Έγινε ο πρώτος που νικά και τις 32 ομάδες του NFL (ο δεύτερος είναι o Peyton). Του έλειπαν οι Packers….και τους άφησε τελευταίους…..
Φεύγοντας νικητής από το σπίτι του!
Εκείνη η χρονιά του αποτελούσε μία από τις καλύτερες του καθώς την τελείωσε με 33 πάσες για TD σε 16 παιχνίδια. Ο παππούς τα κατάφερνε άψογα. Η υπόσχεση όμως που είχε δώσει στην συνέντευξη τύπου να φέρει το πρωτάθλημα στην MInnesota έμεινε ανεκπλήρωτη καθώς την ίδια σεζόν του 2009 οδηγεί την ομάδα στους τελικούς της NFC (όπως είχε κάνει και το 2007 με τους Packers) και απέναντι στους Saints χάνει στην παράταση πετώντας interception (όπως είχε κάνει και το 2007 με τους Packers {δις}!!!!!!!).
Το παιχνίδι ήταν αμφίρροπο με τα 9 fumble και τα 2 interceptions να εκδηλώνουν το άγχος των ομάδων….Αλλά το μεγαλύτερο λάθος άνηκε στον Brett με αποτέλεσμα να μην καταφέρει να οδηγήσει τους Vikings σε τελικό έπειτα από 33 χρόνια. O 40 χρονος Brett ύστερα από την δεύτερη επάνοδό του φάνηκε συντετριμμένος τελειώνοντας το ματς με 28 από τις 46 πάσες ολοκληρωμένες και συνολικά 310 γιάρδες σε ένα κατάμεστο γήπεδο (ρεκόρ προσέλευσης 71,276 οπαδοί στο Superdome).  Όπως και το 2007, έτσι και το 2009 το δικό του Interception στον τελικό της NFC, ήταν εκείνο που “έστεψε” τους μετέπειτα πρωταθλητές Giants και Saints αντίστοιχα.
Οι Saints σφραγίζουν το εισιτήριο για το Super Bowl με τον Favre να πετά interception στο τέλος του παιχνιδιού.
Τα χρόνια πέρασαν και οι αντοχές του ελαττώθηκαν με την χρήση των παυσίπονων να αυξάνεται δραματικά φτάνοντας σε σημείο να εξαρτάται από αυτά καθώς η καθημερινότητα του αποτελούταν από διαρκή πόνο.
Ο Brett είναι μοναδικός σε όλα καθώς είναι ο μόνος εν ενεργεία αθλητής ο οποίος έχει υπάρξει και παππούς καθώς ο εγγονός του γεννήθηκε το 2010, την χρονιά που αγωνιζόταν στου Vikings. Για να πραγματοποιηθεί αυτό στα 20 του χρόνια απέκτησε το πρώτο του παιδί (1989) την Brittany με την κόρη του να ακολουθεί τα βήματα του πατέρα της και έτσι στα 20 της φέρνει στην ζωή τον εγγονό του Brett.Το σόι του Brett είναι ολίγον “τρελό” καθώς η αδερφή του Brandi κατηγορήθηκε για την παραγωγή Crystal Meth [“breaking bad” φάση] σε ένα διαμέρισμα στο Mississippi. Συγκεκριμένα κατηγορήθηκε για την παραγωγή μεταμφεταμινών και επικίνδυνων αποβλήτων οδηγώντας την στο τμήμα. Όλα αυτά ακολούθησαν έπειτα από τις κατηγορίες που απαγγέλθηκαν στον Brett για σεξουαλική παρενόχληση….
Ο Brett τον καιρό που αγωνιζόταν στους Jets είχε λίγο παραπάνω από μια απλή επικοινωνία με την sideline δημοσιογράφο Jenn Sterger (φωτο) που εργαζόταν στην ίδια ομάδα. Την καταγγελία βέβαια με τα στοιχεία τα αποκάλυψε το 2010….
Ο Brett επικοινωνούσε με μηνύματα γραπτά αλλά και ηχητικά μέσω κινητού αλλά και του myspace (ναι το χρησιμοποιούσε ακόμη….) Ένα βράδυ πρότεινε στην εν λόγω κυρία να βρεθούν και να “αράξουν” σε ένα ξενοδοχείο…Η επικοινωνία συνεχίστηκε ακόμη και μετά την άρνηση της κοπέλας να παρευρεθεί στο ξενοδοχείο με την αποστολή φωτογραφιών. Η φωτογραφίες δεν είναι όπως οι παρακάτω όπου διαφημίζει ξυριστική μηχανή αλλά είναι τα απόκρυφα σημεία του…
Και εδώ ο συνταξιούχος Brett διαφημίζει τελεμάρκετ ξυριστική….
Ίσως όμως η κορυφαία και πιο αυτοσαρκαστiκή διαφήμιση να είναι η παρακάτω: Η ίδια δηλώνει ότι την μεταχειρίστηκε ως ένα κομμάτι κρέας. Ως αποδεικτικά στοιχεία χρησιμοποιήθηκαν όλα τα μηνύματα που είχε αποστείλει ο Brett με το πρόστιμο να ανέρχεται στις 50.000$ με το ποσό αυτό να αποτελεί το 1% του ετήσιου εισοδήματος του Favre εκείνης της χρονιάς. Έγινε μεγάλο θέμα καθώς η μεταχείριση που είχε ο μεγάλος στάρ δεν ήταν αντικειμενική…. Ο Roger Goodell και όλη η λίγκα του NFL επικεντρώθηκε στο αν η παρενόχληση στην κυρία Jenn Sterger έγινε στο εργασιακό της περιβάλλον ή όχι. Η ετυμολογία ήταν ότι η επικοινωνία έγινε εκτός ομάδας καθώς η δημοσιογράφος έδωσε δικαιώματα…..Το πρόστιμο που αναφέραμε επιβλήθηκε στον Favre διότι αρνήθηκε να συνεργαστεί πλήρως με τις αρχές. Υπήρχαν και παράπλευρες επιπτώσεις με την Wrangler να ακυρώνει το συμβόλαιο που είχε με τον αθλητή. Όταν ο Peyton ξεπέρασε τον Favre στις TD πάσες η Jenn δήλωσε μέσω twitter : “Hey Peyton, if that congratulatory text from ‘He who shall not be named’ is an MMS…Prolly best to just delete that one,”……. Τέλος σας αφήνουμε με ένα video αφιέρωμα στον τεράστιο Brett όπου το 2015 θα τιμηθεί από την αγαπημένη του ομάδα….Στις 18 Ιουλίου της επόμενης χρονιάς το #4 θα περάσει στο Hall of Fame με το νούμερο να αποσύρεται.
“Είμαι χαρά και τιμή μου που επιλέχθηκα για την εισαγωγή στο HOF των Packers και η φανέλα μου με το νούμερο 4 θα αποσυρθεί από την ομάδα. Πριν από αρκετό καιρό, όταν ξεκινούσα την καριέρα μου ήθελα απλά μία ευκαιρία να αγωνιστώ. Δε θα μπορούσα ποτέ να φανταστώ πόσο ιδιαίτερα θα ήταν αυτά τα 16 χρόνια. Περιμένω με αγωνία να μοιραστώ την εκδήλωση της εισαγωγής με την οικογένεια μου τον επόμενο Ιούλιο και να έχω μία ακόμη εκπληκτική εμπειρία στο Lambeau.”
Previous Post Brett Favre, o μύθος - Μέρος Α'
Next Post Silver & Black Pride #83 Part I .
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....